**Relache duminical**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am citit cu-așa uimire

cât nu-ncape-ntr-o privire,

din guriță mi-a ieșit

”wow”-ul clar și deslușit:

așa poezie dragă

nici în viața mea întreagă

n-oi putea să incropesc

pentru versul românesc.

Nu mai râdeți în surdină,

luați mai bine o măslină

și după ce-o mestecați

sâmburelul aruncați

drept în lutul din grădină,

iar când ziua va veni,

(într-o nu știu care zi),

o să crească verde crud

ramul poeziei nud,

toți bobocii vor plesni

tropi voioși în poezii,

frunze, soare, lacrimi multe,

tropăieli pe loc rotunde,

punem mâna pe o freză

să-ncropim o afereză,

consultâm dicționarul

și-nvățăm până la anul

cum se pune un accent

într-un ritm convalescent,

mai vedem și un căluț,

mic, dar verde și drăgut,

cum din lenjerii sărace

scoate sârme să se-mbrace,

punem mâna pe o joardă,

adunăm pe loc o hoardă

contra celui cu tupeu

ce contestă un troheu,

n-avem oase în sistem

câte-am pus într-un poem,

cu falanga răsucită

ne dâm mari într-o clipită

că le știm demult pe toate

și mai publicăm o carte,

scriem chiar de teorii,

morții-s morți, dar mișcă vii,

cu apusul în spinare

plângem lacrime amare,

doar truismele ne mișcă

unde dai și unde pișcă,

un rondel, pantum, sonet,

nu-s de-ajuns să fii poet.

Am încălecat pe-o șa,

hai la deal, mârțoaga mea!

adina v.

14.04.2019

(doar o joacă nevinovată)